Document ID: 32006D0588

32006D0588
L 240/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 август 2006 година
за разпределяне на сумите за държавите-членки, произтичащи от модулацията, предвидена в член 10 от Регламент (ЕО) № 1782/2003 на Съвета за периода 2006-2012 г.
(нотифицирано под номер C(2006) 3839)
(2006/588/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (1), и по-специално член 10, параграф 3, първа алинея от него,
като има предвид, че:
(1)
Решение 2006/410/ЕО на Комисията (2) определя сумите, които в резултат на прилагането на намаления в преките плащания, предвидени по член 10, параграф 2 от Регламент (ЕО) № 1782/2003 за годините 2006-2012 са в наличност за Европейския земеделски фонд за развитие на селските райони (ЕЗФРСР) за финансовите години от 2007-2013 г.
(2)
Член 10, параграф 3, първа алинея от Регламент (ЕО) № 1782/2003 постановява критериите за разпределяне на сумите, произтичащи от модулацията, предвидена в параграф 1 от посочения член.
(3)
Член 78 от Регламент (ЕО) № 796/2004 от 24 април 2004 г. относно определяне на подробни правила за прилагане на интегрираната система за администриране и контрол, кръстосано спазване и модулация, предвидени в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (3) определя ключ за разпределяне при общо ползване на тези количества помощи сред държавите-членки, използвайки критериите, приети в член 10, параграф 3 от Регламент (ЕО) № 1782/2003.
(4)
Член 10, параграф 3, втора алинея от Регламент (ЕО) № 1782/2003 също така уточнява, че държавата-членки следва да получави най-малко 80 % от сумите, които модулацията е генерирала в тази държава-членка, а член 10, параграф 4 постановява, че този процент може да се повишава до най-малко 90 % за държавите-членки, в които производството на ръж е било значително в периода 2000-2002 г.
(5)
На база на тези критерии на държавите-членки следва да бъдат отпуснати суми за годините 2006-2012 г., които произтичат от модулацията, предвидена по член 10, параграф 1 от Регламент (ЕО) № 1782/2003, като се отчита намалението, предвидено по смисъла на параграф 2 от посочения член.
(6)
Мерките, предвидени в настоящото решение, са в съответствие със становището на Управителния комитет по преките плащания,
ПРИЕ НАСТОЯЩОТО РЕШЕНИЕ:
Член 1
По смисъла на член 10 от Регламент (ЕО) № 1782/2003 сумите за годините 2006-2012, произтичащи от модулацията (намаление на преките плащания), следва да бъдат разпределени за държавите-членки в съответствие с таблицата в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 29 август 2006 година.

Labels: 19
5
6